
VENDIM
Nr. 107/2015

PËR NJË NDRYSHIM NË VENDIMIN E KUVENDIT NR. 96/2014 “PËR KRIJIMIN E KOMISIONIT TË POSAÇËM PARLAMENTAR PËR REFORMËN NË SISTEMIN E DREJTËSISË”, 
TË NDRYSHUAR

Në mbështetje të nenit 77, pika 1, të Kushte-tutës, të nenit 24 të Rregullores së Kuvendit dhe pikës V të vendimit të Kuvendit nr. 96/2014, me kërkesën e Kryetarit të Komisionit të Posaçëm për Parlamentar për Reformën në Sistemin e Drejtësisë, 

KUVENDI 
I REPUBLIKËS SË SHQIPËRISË

VENDOSI:

Në vendimin e Kuvendit nr. 96/2014 “Për krijimin e Komisionit të Posaçëm Parlamentar për Reformën në Sistemin e Drejtësisë”, të ndryshuar, bëhet ky ndryshim: 
I. Në pikën V, fjalia e parë ndryshohet si më poshtë: 
 “V. Komisioni i Posaçëm do të zhvillojë veprimtarinë e tij në një afat kohor 20-mujor.”. 
II. Ky vendim hyn në fuqi menjëherë. 

KRYETARI 
Ilir Meta
Miratuar në datën 17.12.2015

VENDIM
Nr. 1034, datë 16.12.2015

PËR DISA NDRYSHIME NË VENDIMIN NR. 658, DATË 26.9.2012, TË KËSHILLIT TË MINISTRAVE, “PËR MIRATIMIN E METODOLOGJISË PËR VLERËSIMIN E PRONAVE TË PALUAJTSHME NË REPUBLIKËN E SHQIPËRISË”

Në mbështetje të nenit 100 të Kushtetutës dhe të pikës 3, të nenit 13, të ligjit nr. 9235, datë 29.7.2004, “Për kthimin dhe kompensimin e pronës”, të ndryshuar, me propozimin e ministrit të Drejtësisë, Këshilli i Ministrave



VENDOSI:

Në nenin 6, të aneksit 1, të vendimit nr. 658, datë 26.9.2012, të Këshillit të Ministrave, bëhen ndryshimet, si më poshtë vijon:
1. Pika 1 ndryshohet, me këtë përmbajtje: 
“1. Agjencia e Kthimit dhe Kompensimit të Pronave, brenda datës 31 mars të çdo viti, përpunon të dhënat e vitit paraardhës, të dërguara zyrtarisht nga Zyra e Regjistrimit të Pasurive të Paluajtshme, duke i grupuar ato sipas zonave kadastrale, nënndarjes brenda zonës apo bashkimeve të dy apo më shumë zonave kadastrale, për qëllim të përllogaritjes së vlerës së pasurive të paluajtshme, sipas llojit të pasurisë, ndarjes dhe nënndarjeve të saj, dhe i propozon ministrit të Drejtësisë vijimin e procedurave për miratimin e tyre nga Këshilli i Ministrave.”.
2. Pika 4 ndryshohet, me këtë përmbajtje:
“4. a) Në rast se për një zonë kadastrale, nënndarje apo bashkim të tyre, mungojnë transaksionet për një ndarje apo nënndarje të llojit të pasurisë së paluajtshme, atëherë përcaktimi i vlerës për këto zona do të bëhet mbi bazën e metodës indirekte, duke i grupuar kontratat e shitjes në një nivel më të afërt, sipas kësaj radhe: fshat, qytet, bashki, qark, për atë grup të llojit të pronës.
b) Në rast se për një zonë kadastrale, nënndarje apo bashkim të tyre nuk arrihet të përcaktohet vlerë, edhe pas përpunimit të të dhënave mbi bazën e metodës indirekte, sipas përcaktimit të bërë në shkronjën “a”, atëherë vlera e pasurisë së paluajtshme për atë zonë kadastrale do të jetë vlera përkatëse, e përcaktuar në vendimin paraardhës të Këshillit të Ministrave.”.
3. Ngarkohen Ministria e Drejtësisë, Zyra e Regjistrimit të Pasurive të Paluajtshme dhe Agjencia e Kthimit dhe Kompensimit të Pronave për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama





VENDIM 
Nr. 1037, datë 16.12.2015

PËR PROCEDURAT E VLERËSIMIT TË NËPUNËSVE CIVILË, PËR PËRFITIMIN DHE PËRDITËSIMIN E NJOHURIVE SHTESË

Në mbështetje të nenit 100 të Kushtetutës dhe pikës 1/1, të nenit 62, të ligjit nr. 152/2013, “Për nëpunësin civil”, të ndryshuar, me propozimin e ministrit të Shtetit për Inovacionin dhe Administratën Publike, Këshilli i Ministrave 

VENDOSI:

KREU I
PARIME TË PËRGJITHSHME

1. Procesi i përfitimit dhe përditësimit të njohurive shtesë synon aftësimin e nëpunësve civilë dhe pajisjen e tyre me njohuritë shtesë të nevojshme, sipas funksioneve dhe fushës ku ata veprojnë, me qëllim ngritjen e cilësisë së shërbimeve dhe të punës në institucionet e administratës publike, pjesë e shërbimit civil.
2. Ky proces përfshin testimin paraprak dhe, kur është e nevojshme, trajnimin e nëpunësve civilë për njohuritë e reja që prekin fushën e tyre. Në përfundim të trajnimit bëhet testimi me shkrim dhe intervistimi i tyre me gojë, në lidhje me njohuritë e përfituara gjatë trajnimit.
3. Objektivat kryesorë të këtij procesi janë: 
a) Përcaktimi i përshtatshmërisë së nëpunësit civil me pozicionin e punës që ai mban;
b) Zbulimi i aftësive të tij/saj për zhvillimin profesional;
c) Përcaktimi i nevojave për trajnime shtesë. 

KREU II
KATEGORIZIMI/GRUPIMI I NËPUNËSVE CIVILË

1.	 Çdo nëpunës civil është i detyruar t’i nënshtrohet, periodikisht, testimit paraprak dhe, kur është e nevojshme, procedurës së trajnimit, sipas këtij vendimi, çdo 4 vjet, dhe, kur nuk është e mundur, ky vlerësim mund të shtyhet deri në 6 vjet.
2. 	Departamenti i Administratës Publike, në bashkëpunim me njësitë e burimeve njerëzore të institucioneve të administratës shtetërore dhe me njësitë përgjegjëse të institucioneve të pavarura, brenda muajit prill, të çdo viti, harton listat e nëpunësve që do t’i nënshtrohen, çdo vit, kësaj procedure.
3. 	Nuk i nënshtrohen kësaj procedure:
a) nëpunësit civilë në periudhë prove;
b) nëpunësit civilë, të cilët janë të pezulluar;
c) nëpunësit civilë, të cilët janë me leje lindjeje.
4. 	Nëpunësit civilë, sipas shkronjave “b” e “c”, të pikës 3, të kreut II, të këtij vendimi, i nënshtrohen kësaj procedure 1 vit pas sistemimit të tyre në një pozicion pune apo përfundimit të lejes së lindjes.
5. 	Njësitë përgjegjëse të institucioneve të pavarura, për nëpunësit civilë që do t’i nënshtrohen kësaj procedure, duhet të vënë në dispozicion të DAP-it edhe dosjet personale të nëpunësve, me përshkrimet e pozicioneve të tyre të punës. 
6. 	Brenda muajit maj, të çdo viti, DAP-i, pasi ka përfunduar hartimin e listave, sipas pikës 2, të kreut II, të këtij vendimi, bazuar në dosjet e nëpunësve dhe në përshkrimet e pozicioneve të tyre të punës, bën ndarjen e tyre në kategori dhe grupe të përbashkëta. Në këto kategori/grupe marrin pjesë nëpunësit që kanë përshkrime të pozicioneve të punës të njëjta/përafërta.

KREU III
TESTIMI PARAPRAK

1. Nëpunësit civilë, të grupuar sipas kreut II, të këtij vendimi, i nënshtrohen procedurës së testimit paraprak.
2. Testimi paraprak duhet të përfshijë të gjitha ndryshimet dhe të rejat që i përkasin fushës përkatëse, sipas kategorisë/grupimit që i përket nëpunësi civil. Ndryshimet dhe të rejat, që do të jenë pjesë e testimit për secilën kategori/grupin, përcaktohen nga DAP-i, në bashkëpunim me institucionet e administratës shtetërore dhe institucionet e pavarura, në përputhje me profilin përkatës. 
3. DAP-i, në bashkëpunim me ASPA-n përcakton datën e testimit paraprak për çdo kategori/grupim dhe njofton njësitë e burimeve njerëzore të institucioneve, të paktën, një muaj përpara datës së zhvillimit të testimit. 
4. Nëpunësit, që do t’i nënshtrohen testimit paraprak, njoftohen nga njësia e burimeve njerëzore të institucionit ku ata janë të punësuar, të paktën, një muaj përpara datës së përcaktuar për zhvillimin e testimit. 

5. Nëpunësit civil i vihet në dispozicion, nëpërmjet publikimit në faqen e internetit të ASPA-s, fusha e njohurive, mbi bazën e së cilës do të zhvillohet testimi, dhe materialet ose referencat përkatëse, të paktën, 20 (njëzet) ditë përpara zhvillimit të testimit.
6. Testimi paraprak i nëpunësve civilë realizohet nga një komision vlerësimi paraprak (KVP), i cili përbëhet nga pesë anëtarë, si më poshtë vijon:
a) një përfaqësues nga DAP-i, për institucionet e administratës shtetërore, ose njësia përgjegjëse, për institucionet e pavarura, i cili kryeson komisionin;
b) një përfaqësues nga ASPA;
c) një anëtar nga TND-ja, i cili zgjidhet nga DAP-i;
ç) dy ekspertë të fushës.
7. 	Ekspertët zgjidhen nga DAP-i/njësia përgjegjëse për institucionet e pavarura, për secilin KVP, duke pasur në konsideratë karakteristikat e secilit grup nëpunësish për të cilët do të zhvillohet procedura e vlerësimit.
8. 	Ekspertët zgjidhen nga pedagogët e universiteteve apo institucioneve të tjera të arsimit të lartë, ekspertët e licencuar të fushave të ndryshme, ekspertët që vijnë nga profesionet e rregulluara apo profesionistë të shquar. Ekspertët duhet të kenë, të paktën, 5 (pesë) vjet eksperiencë në atë pozicion pune/profesion. 
9. Në rast mospranimi apo largimi të parakohshëm të një eksperti, ai zëvendësohet nga DAP-i/njësia përgjegjëse për institucionet e pavarura, me një ekspert tjetër të së njëjtës fushë.
10.	 Ekspertët pjesëmarrës në KVP shpërblehen me shumën prej 10 000 (dhjetë mijë) lekësh për çdo procedurë. Të gjitha shpenzimet përballohen, respektivisht, nga buxheti i DAP-it, për institucionet e administratës shtetërore, dhe nga buxheti i institucioneve të pavarura, për personelin e tyre.
11. Në rast se anëtarët e përcaktuar në shkronjat “a”, “b” dhe “c”, të pikës 6, të kreut III, të këtij vendimi, janë në kushtet e pamundësisë ligjore për të qenë anëtarë të KVP-së ose, në mënyrë të pajustifikuar, nuk marrin pjesë në KVP, ata zëvendësohen me nëpunës të tjerë të të njëjtit institucion, nga organet e emërtesës.
12. 	Sistemi i vlerësimit bazohet në: 
a) testimin me shkrim, i cili ka 70 pikë;
b) intervistën me gojë, e cila ka 30 pikë.
13. 	KVP-ja, bazuar në fushën e njohurive për të cilat do të zhvillohet testimi, përgatit pyetjet për testimin me shkrim dhe për intervistën me gojë.
14. 	Për vlerësimin e rezultateve për secilin nëpunës, secili prej anëtarëve jep pikët e tij. Në përfundim, pikët mblidhen dhe më pas nxirret mesatarja e përgjithshme, e cila përbën edhe vlerësimin përfundimtar të kandidatit.
15. KVP-ja, brenda 2 ditëve nga përfundimi i procedurës së vlerësimit, duhet të shpallë rezultatet, sipas kësaj skeme:
a) 90 - 100 pikë, “shumë mirë”;
b) 70 - 89 pikë, “mirë”;
c) 51 - 69 pikë, “kënaqshëm”
ç) 0 - 50 pikë, “jo kënaqshëm”.
16. 	Nëpunësit që janë vlerësuar “shumë mirë” konsiderohen të përshtatshëm për pozicionin e punës që kanë dhe rekomandohen për ngritje në detyrë, në rast se aplikojnë në një procedurë të tillë konkurrimi. Ata nuk kanë nevojë t’i nënshtrohen procedurës së trajnimit.
17. Nëpunësit që janë vlerësuar “mirë” konsiderohen të përshtatshëm për pozicionin e punës ku janë caktuar. Ata nuk kanë nevojë t’i nënshtrohen procedurës së trajnimit.
18. Nëpunësit që janë vlerësuar “kënaqshëm” konsiderohen të përshtatshëm për pozicionin e punës ku janë caktuar, me kushtin që të ndjekin programe trajnimi të vazhdueshme, të cilat synojnë plotësimin e dobësive që kanë shfaqur gjatë kësaj procedure.
19. 	Përcaktimi i fushave ku duhet të trajnohen nëpunësit e përcaktuar sipas pikës 18, të kreut III, të këtij vendimi, bëhet nga eprori direkt, në bashkëpunim me njësinë përgjegjëse. Ndjekja e programeve vazhduese duhet të realizohet brenda një viti, nga përfundimi i procedurës së testimit paraprak. 
20. 	Programi i trajnimit, për këta nëpunës, hartohet nga ASPA, bazuar në raportin e KVP-së dhe në rekomandimet e DAP-it. Ky program miratohet nga bordi i ASPA-s.
21. 	Në përfundim të këtyre trajnimeve nëpunësit nuk u nënshtrohen testimeve të reja.
22. 	Nëpunësit që janë vlerësuar “jokënaq-shëm” konsiderohen jo të përshtatshëm për pozicionin e punës ku janë caktuar. Ata janë të detyruar të ndjekin trajnimin pranë ASPA-s për përfitimin dhe përditësimin e njohurive shtesë, sipas kreut IV, të këtij vendimi.

KREU IV
ORGANIZIMI I TRAJNIMEVE

1. 	Nëpunësit e vlerësuar “jokënaqshëm”, në procedurën e parë të vlerësimit, i nënshtrohen një periudhe vlerësimi 3-mujore, nga eprori direkt, si dhe procedurës së trajnimit për përfitimin dhe përditësimin e njohurive shtesë, pranë ASPA-s.
2. Procedura e vlerësimit 3-mujor bëhet sipas rregullave dhe formave që parashikon vendimi i Këshillit të Ministrave për vlerësimin e rezultateve në punë. Në përfundim të kësaj procedure, nëpunësi duhet të jetë vlerësuar, të paktën, “kënaqshëm”.
3. Në varësi të kategorive/grupeve, ASPA, në bashkëpunim dhe bazuar në rekomandimet e DAP-it, harton programet e trajnimit për nëpunësit e vlerësuar “jokënaqshëm” në përfundim të procedurës së testimit, të përcaktuar në kreun III, të këtij vendimi.
4. Këto programe duhet të përfshijnë të gjitha ndryshimet dhe të rejat që u përkasin fushave përkatëse, sipas kategorisë/grupimit që do t’i nënshtrohet trajnimit. Programet dhe mënyra e zhvillimit të tyre miratohen nga bordi i ASPA-s dhe duhet të zgjatin nga 10 deri në 20 ditë. ASPA njofton njësitë e burimeve njerëzore të institucioneve për datat e zhvillimit të trajnimit, të paktën, një muaj përpara datës së fillimit të trajnimit. 
5. Nëpunësit që do t’i nënshtrohen trajnimit njoftohen nga njësia e burimeve njerëzore të institucionit ku janë të punësuar, të paktën, një muaj përpara datës së përcaktuar për fillimin e trajnimit.
6. Nëpunësit civil i vihet në dispozicion programi i trajnimit dhe materialet përkatëse, një javë përpara fillimit të trajnimit.
7. 	Trajnimi organizohet sipas programit e afatit të miratuar dhe prezantohet nga lektorët e përzgjedhur nga ASPA. Pagesa për hartimin e programeve dhe orët e mësimdhënies përcaktohen sipas akteve që rregullojnë organizimin dhe funksionimin e Shkollës Shqiptare të Administratës Publike dhe trajnimeve të realizuara prej saj.
8. 	Pjesëmarrja e nëpunësve civilë në trajnim është e detyrueshme, në masën 75 (shtatëdhjetë e pesë) për qind. Mosrespektimi i kësaj dispozite sjell skualifikimin e nëpunësit nga trajnimi.
9. Në rast skualifikimi, nëpunësi civil është i detyruar të ndjekë nga fillimi trajnimin përkatës, por brenda periudhës së përcaktuar në pikën 1, të kreut II, të këtij vendimi.
10. 	Me përfundimin e trajnimit, nëpunësi i nënshtrohet testimit nga komisioni i vlerësimit.
11. Testimi i nëpunësve civilë që kanë përfunduar trajnimin realizohet nga komisioni i vlerësimit (KV), i cili përbëhet nga pesë anëtarë, si më poshtë vijon:
a) një përfaqësues nga DAP-i, për institucionet e administratës shtetërore, ose njësia përgjegjëse për institucionet e pavarura, i cili kryeson komisionin;
b)  një përfaqësues nga ASPA;
c)  një anëtar nga TND-ja, që zgjidhet nga DAP-i;
ç) dy ekspertë të fushës.
12. Procedurat e përcaktimit të ekspertëve të KV-së, zëvendësimit e pagesës së tyre, si dhe procedurat e zëvendësimit të anëtarëve të tjerë të KV-së, janë të njëjta me ato të përcaktuara në pikat 7, 8, 9, 10 e 11, të kreut III, të këtij vendimi. 
13. Sistemi i vlerësimit bazohet në: 
a) testimin me shkrim, i cili ka 70 pikë;
b) intervistën me gojë, e cila ka 30 pikë.
14. Komisioni i vlerësimit, bazuar në programin e trajnimit që ka zhvilluara kategoria/grupi, përgatit pyetjet, për testimin me shkrim dhe për intervistën me gojë, të cilave do t’i nënshtrohen nëpunësit civilë.
15. Për vlerësimin e rezultateve për secilin nëpunës, secili prej anëtarëve jep pikët e tij. Në përfundim, pikët mblidhen dhe më pas nxirret mesatarja e përgjithshme, e cila përbën edhe vlerësimin përfundimtar të kandidatit.
16. 	Komisioni i vlerësimit, brenda 2 ditëve, nga përfundimi i procedurës së vlerësimit, duhet të shpallë rezultatet, sipas kësaj skeme:
a) 90 - 100 pikë, “shumë mirë”;
b) 70 - 89 pikë, “mirë”;
c) 51 - 69 pikë, “kënaqshëm”
ç) 0 - 50 pikë, “jo kënaqshëm”.
17. Nëpunësit që janë vlerësuar “shumë mirë” dhe “mirë” konsiderohen të përshtatshëm për pozicionin e punës që kanë.
18. 	Nëpunësit që janë vlerësuar “kënaqshëm” konsiderohen të përshtatshëm për pozicionin e punës ku janë caktuar, me kushtin që të ndjekin programe trajnimi të tjera, të cilat synojnë plotësimin e dobësive që kanë shfaqur gjatë kësaj procedure.
19. 	Përcaktimi i fushave ku duhet të trajnohen nëpunësit e përcaktuar sipas pikës 18, të kreut IV, të këtij vendimi, bëhet nga KV-ja. Programi i trajnimit për këta nëpunës hartohet nga ASPA, bazuar në raportin e KV-së dhe në rekomandimet e DAP-i. Ky program miratohet nga bordi i ASPA-s.
20. 	Në përfundim të këtyre trajnimeve nëpunësit nuk i nënshtrohen testimeve të reja.
21. 	Nëpunësit që janë vlerësuar “jokënaq-shëm” konsiderohen se nuk e kanë kaluar testimin pranë KV-së.
22. 	Në përfundim të procedurave të mësipërme, bazuar në rezultatet e testimit të realizuar nga KV-ja dhe në rezultatet e vlerësimit 3-mujor, eprori direkt vendos përshtatshmërinë ose jopërshtatshmërinë e nëpunësit civil në pozicionin e punës.
23. 	Në rast se nëpunësi vlerësohet jo i përshtatshëm, atëherë njësia e burimeve njerëzore deklaron përfundimin e marrëdhënieve në Shërbimin Civil.

KREU V
VLERËSIMI I NËPUNËSVE CIVILË SIPAS TESTEVE TË NJOHURA NDËRKOMBËTARISHT

1. Vlerësimi i nëpunësve civilë për përfitimin dhe përditësimin e njohurive shtesë mund të bëhet edhe nga shoqëri private, mbi bazën e programeve dhe testimeve të njohura ndërkombëtarisht.
2. 	Për këtë qëllim, ASPA, pasi ka marrë miratimin e DAP-it, lidh marrëveshje me shoqëritë private, të cilat ofrojnë trajnime dhe testime të njohura ndërkombëtarisht dhe që mbulojnë fushën e veprimtarisë së nëpunësit.
3. 	Hapja e procedurës dhe vlerësimi i ofertave për këtë procedurë bëhet sipas legjislacionit për prokurimin publik.

KREU VI
DISPOZITA TË FUNDIT

1. Ky vendim i shtrin efektet nga data 1 janar 2016.
2. Shkolla Shqiptare e Administratës Publike dhe Departamenti i Administratës Publike, brenda vitit 2015, detyrohen të krijojnë infrastrukturën e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama
VENDIM
Nr. 1038, datë 16.12.2015

PËR MBULIMIN E SHPENZIMEVE TË MJEKIMIT TË Z. AGIM GJONÇAJ

Në mbështetje të nenit 100 të Kushtetutës, të nenit 5, të ligjit nr. 160/2014, “Për buxhetin e vitit 2015”, të ndryshuar, dhe në vijim të vendimit nr. 932, datë 29.12.2014, të Këshillit të Ministrave, “Për financimin e shërbimeve shëndetësore spitalore nga skema e detyrueshme e sigurimeve të kujdesit shëndetësor për vitin 2015”, me propozimin e ministrit të Shëndetësisë, Këshilli i Ministrave

VENDOSI:

1. Mbulimin e shpenzimeve të mjekimit të z. Agim Gjonçaj, në shumën 900 000 (nëntëqind mijë) lekë.
2. Kjo shumë të përballohet nga Fondi i Sigurimit të Detyrueshëm të Kujdesit Shëndetësor.
3. Pagesa të bëhet me paraqitjen e faturave përkatëse, origjinale, të institucionit të mjekimit.
4. Ngarkohen Ministria e Shëndetësisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

VENDIM
Nr. 1039, datë 16.12.2015

PËR PËRCAKTIMIN E PROCEDURAVE PËR EMETIMIN, PRODHIMIN, PËRDORIMIN DHE TREGTIMIN E PULLËS POSTARE SHQIPTARE 

Në mbështetje të nenit 100 të Kushtetutës dhe të pikës 3, të nenit 43, të ligjit nr. 46/2015, “Për shërbimet postare në Republikën e Shqipërisë”, me propozimin e ministrit të Shtetit për Inovacionin dhe Administratën Publike, Këshilli i Ministrave 

VENDOSI:

1. Përcaktimin e procedurave për emetimin, prodhimin, përdorimin dhe tregtimin e pullës postare shqiptare sipas tekstit, që i bashkëlidhet këtij vendimi dhe është pjesë përbërëse e tij.

2. Vendimi nr. 405, datë 27.7.2000, i Këshillit të Ministrave, “Për kushtet e nxjerrjes së pullës postare shqiptare”, i ndryshuar, shfuqizohet.
3. Ngarkohen ministri i Shtetit për Inovacionin dhe Administratën Publike dhe Posta Shqiptare sh.a., për zbatimin e këtij vendimi.
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

RREGULLA
PËR EMETIMIN, PRODHIMIN, PËRDORIMIN DHE TREGTIMIN E PULLËS POSTARE SHQIPTARE

KREU I
DISPOZITA TË PËRGJITHSHME

Neni 1

Ky dokument përcakton rregullat për emetimin, prodhimin, përdorimin, tematikën dhe tregtimin e pullës postare shqiptare nga shoqëria Posta Shqiptare sh.a., në përputhje me rregullat ndër-kombëtare të Bashkimit Postar të Përbotshëm (UPU).
Neni 2

Pulla postare shërben për pagesën e shërbimeve postare që kryhen në zyrat e operatorit publik postar Posta Shqiptare sh.a., për pranimin, përpunimin, dhe shpërndarjen e objekteve postare brenda dhe jashtë Shqipërisë. Pulla postare shërben dhe për qëllime filatelike.

Neni 3

Pulla postare shqiptare duhet të ofrohet për çdo shtetas shqiptar apo të huaj pa diskriminim. Për pagesën e shërbimit postar pranohen vetëm pullat postare të papërdorura dhe pa dëmtime fizike. 

Neni 4

Operatori publik postar, Posta Shqiptare sh.a, ka të drejtën ekskluzive për prodhimin, emetimin, vënien në qarkullim dhe tërheqjen nga qarkullimi të pullave postare shqiptare sipas përcaktimeve në këtë rregullore. 

KREU II
KËRKESA PËR PËRMBAJTJEN E PULLËS POSTARE

Neni 5

Pullat postare shqiptare u kushtohen ngjarjeve më të rëndësishme dhe figurave të shquara historike, shoqërore, ekonomike, shkencore, kultu-rore, artistike, sportive, trashëgimisë kulturore të vendit, florës dhe faunës nga vendi dhe bota. 

Neni 6

1. Tematika dhe motivet e pullave postare duhet të jenë shprehje e identitetit kulturor të vendit, të kontribuojnë në promovimin e kulturës ose të ruajtjes së paqes në botë. 
2. Pullat postare duhet të jenë në përputhje me aktet e Bashkimit të Përbotshëm Postar për nxitje të bashkëpunimit ndërmjet vendeve anëtare të UPU-së, si dhe me rregulloren e UPU-së për pullat postare.
3. Në rastin e pullave përkujtimore për personalitete të shquara, të ngjarjeve të rëndë-sishme për vendin ose në rastin e personaliteteve apo të ngjarjeve ndërkombëtare, ato duhet të dëshmojnë një lidhje të ngushtë me Shqipërinë. Tematikat dhe motivet e pullave postare duhet të jenë të zhveshura nga ndikimi politik, si dhe të mos përmbajnë elemente me natyrë fyese.

Neni 7

Pulla postare shqiptare duhet të përmbajë elementet e mëposhtme:
a) Titullin dhe vitin e emetimit; 
b) Emërtesën “SHQIPËRIA”;
c) Vlerën nominale, të shprehur në lekë.

KREU III
MBROJTJA E PRONËSISË INDUSTRIALE



Neni 8

1. Simbolet zyrtare të një shteti apo institucioni, si dhe logot e organizatave ndërqeveritare që figurojnë në pullat postare shqiptare janë të mbrojtura, në kuptimin e Konventës së Parisit për Mbrojtjen e Pronësisë Industriale.
2. Gjatë prodhimit dhe emetimit të një emisioni pulle postare, Posta Shqiptare sh.a., është e detyruar të veprojë në përputhje me të gjitha detyrimet e legjislacionit shqiptar në fuqi për të drejtën e autorit dhe atë të pronësisë industriale lidhur me përdorimin e logove, simboleve zyrtare etj. 

KREU IV
PROGRAMI TEMATIK VJETOR I PULLËS POSTARE SHQIPTARE

Neni 9

Në programin tematik vjetor të pullës postare përfshihen:
a) tematika e emisioneve të pullave postare dhe numri i pamjeve për çdo emision, që përcaktohen nga Komisioni Shtetëror i Pullës Postare Shqiptare;
b) tirazhi i prodhimit, të dhënat teknike për pullat, blloqet, F, D, C, Kart Max, kartat postare, që miratohen nga Posta Shqiptare sh.a.;
c) datat e emetimit të emisioneve të pullave që miratohen nga Komisioni, me propozim të Posta Shqiptare sh.a.

Neni 10

Tematikat e emisioneve vjetore të pullës postare shqiptare miratohen nga Komisioni Shtetëror i Pullës Postare Shqiptare (më poshtë referuar “Komisioni”) që funksionon pranë ministrit përgjegjës për shërbimet postare, sipas këtyre rregullave. 

Neni 11

1. Posta Shqiptare sh.a., përcakton tirazhin e prodhimit për emisionet e pullave postare në mënyrë që të përmbushë nevojat për ofrimin e shërbimeve postare, si dhe kërkesat për qëllime filatelike.
2. Posta Shqiptare sh.a., në përcaktimin e të dhënave teknike për pullat, blloqet, F, D, C, Kart Max, kartat postare mban parasysh rregullat e përcaktuara nga UPU-ja. Para emetimit të pullave postare, për të cilat përdoren materiale ose teknologji të reja, Posta Shqiptare sh.a., duhet të informojë Byronë e UPU-së në lidhje me përputh-shmërinë e tyre me makineritë e përpunimit postar. 





KREU V
KOMISIONI SHTETËROR I PULLËS POSTARE SHQIPTARE

Neni 12

1. Komisioni Shtetëror i Pullës Postare Shqiptare ka në përbërje 13 anëtarë, të cilët emërohen nga ministri, si më poshtë vijon:
a) Një përfaqësues nga Ministria e Kulturës;
b) Një përfaqësues nga Ministria e Arsimit dhe Sportit;
c) Dy përfaqësues të ministrisë/ministrit përgjegjës për shërbimet postare; 
ç) Tre përfaqësues të shoqërisë Posta Shqiptare sh.a.;
d) Një përfaqësues nga Instituti i Gjuhësisë dhe Letërsisë;
dh) Një përfaqësues nga Drejtoria e Përgjithshme e Arkivave;
e) Një përfaqësues nga Instituti i Historisë;
ë) Një përfaqësues nga Akademia e Shkencave;
f) Një përfaqësues të shoqatës së filatelistëve;
g) Një përfaqësues nga Galeria Kombëtare e Arteve, me profesion piktor.
2. Kryetari i Komisionit është drejtori i drejtorisë përgjegjëse për shërbimin postar pranë ministrit. 

Neni 13

Komisioni vepron në përputhje me ligjin për organizimin dhe funksionimin e organeve kolegjiale. Komisioni mund të marrë një vendim të vlefshëm vetëm nëse janë të pranishëm jo më pak se gjysma e anëtarëve të tij. Vendimet merren me shumicë të thjeshtë votash të anëtarëve të pranishëm, dhe, në rast barazimi votash, vota e kryetarit është përcaktuese. Rregulla të detajuara për funksionimin e Komisionit miratohen me udhëzim të ministrit.

Neni 14

Anëtarët e Komisionit, për veprimtarinë që kryejnë, marrin një pagesë prej 5 000 (pesë mijë) lekësh për mbledhje. Numri maksimal i mbledhjeve të paguara në vit është 10. Pagesa e anëtarëve të Komisionit përballohet nga Posta Shqiptare sh.a.


KREU VI
PROPOZIMET PËR TEMATIKAT E PULLAVE

Neni 15

1. Komisioni miraton tematikën vjetore të pullës brenda tremujorit të parë të çdo viti për vitin e dytë pasardhës, në bazë të propozimeve të sjella nga ministritë, institucionet e tjera shkencore, artistike, shoqatat e ndryshme dhe Posta Shqiptare sh.a. Vetëm për vitin e parë pas hyrjes në fuqi të këtij vendimi, miratimi i tematikave të pullës bëhet për dy vitet e para në vijim.
2. Në programin vjetor si rregull përfshihen 10-12 emisione. Komisioni, në bazë të kërkesave të arsyetuara të Postës Shqiptare sh.a., ose të institucioneve mund të miratojë shtesë në tematikat vjetore të pullës për ngjarje të rëndësishme që lindin pas momentit të vendimmarrjes (por jo më shumë se 2 (dy) emisione shtesë).

Neni 16

Ministritë, shoqëria Posta Shqiptare sh.a., institucionet e tjera shkencore, artistike, si dhe shoqata të ndryshme dërgojnë propozimet për tematikën vjetore të pullës postare, sipas fushës së veprimtarisë që mbulojnë për ngjarje të rëndë-sishme dhe figura të shquara politike, shoqërore, ekonomike, historike, shkencore, kulturore, artistike, sportive, veprimtari kushtuar florës dhe faunës nga vendi dhe bota brenda muajit janar të çdo viti, për vitin e dytë pasardhës. Vetëm për vitin e parë pas hyrjes në fuqi të këtij vendimi, propozimet për tematika do të jenë për dy vitet e para në vijim.

Neni 17

1. Propozimet për tematika të pullave postare bazohen në kriteret e mëposhtme:
a) Pullat postare përkujtimore të lëshohen për festimin e ditëlindjeve, përvjetorëve dhe kontri-buteve të rëndësishme të personaliteteve të shquara;
b) Pullat postare përkujtimore të lëshohen për nderimin e personaliteteve të shquara pas vdekjes së tyre;
c) Ngjarjet e rëndësisë historike të konsiderohen për përkujtim si rregull për përvjetorët, çdo 25/50 vjet; deri në 100 vjet dhe për çdo 100 vjet;
ç) Pullat postare mund të pasqyrojnë florën dhe faunën shqiptare;
d) Pullat postare mund të pasqyrojnë monumente të kulturës, aspekte të aktiviteteve politiko-shoqërore, me rëndësi kombëtare ose ndërkombëtare që do të zhvillohen gjatë vitit.
2. Propozimet për pullat postare duhet të jenë shoqëruara me përshkrimin përkatës dhe, sipas rastit, me imazhe, foto në rast se kanë.

KREU VII
 BOCETAT PËR EMISIONET E PULLAVE

Neni 18

1. Pas miratimit të tematikës vjetore të emisioneve të pullave postare nga Komisioni, Posta Shqiptare sh.a., organizon konkurrimin për punime artistike, skica dhe boceta për çdo emision pulle, sipas legjislacionit në fuqi.
2. Konkurrimi është i hapur për pjesëmarrje pa diskrimin të artistëve/piktorëve. Posta Shqiptare sh.a., merr masa për publikimin në kohë të njoftimit për hapjen e konkursit, ku do të paraqiten punime artistike për realizimin e emisioneve të pullave postare, publikimi i cili duhet të bëhet në një gazetë me tirazh të lartë, si dhe në faqen zyrtare të Posta Shqiptare sh.a. 

Neni 19

1. Punimet e paraqitura në procedurën e konkurrimit duhet të jenë në bocetë origjinale dhe të formatuara në material elektronik. Boceti duhet të paraqitet në format A4, si dhe në formatin e printuar të pullës postare.
2. Çdo punim artistik, skice, bocete, i paraqitur nga konkurrentët, duhet të shoqërohet me deklaratën që punimi është origjinal dhe nuk shkel të drejtat e autorit.

Neni 20

Në fund të afatit përfundimtar të konkurrimit, Posta Shqiptare sh.a., kërkon mbledhjen e Komisionit për vlerësimin e punimeve të paraqitura. Punimet e paraqitura nga konkurruesit dhe të dorëzuara në zarfe të mbyllura në protokollin e Posta Shqiptare sh.a., hapen vetëm në prezencë të anëtarëve të Komisionit. 


Neni 21

Komisioni, me shumicë votash, shpall konku-rrentët fitues me tri çmime, çmimi i parë, i dytë dhe i tretë. Vendimi i Komisionit i njoftohet zyrtarisht Posta Shqiptare sh.a., e cila, sipas kritereve të përcaktuara në vendimin nr. 595, datë 29.12.1993, të Këshillit të Ministrave, “Për kriteret e shpalljes së konkurruesve me karakter kombëtar e lokal dhe dhënien e çmimeve për ta”, njofton fituesit e çmimeve. Bocetat e konkurrentëve fitues ruhen në magazinën e Muzeut të Pullës, pranë Posta Shqiptare sh.a.

Neni 22

Shpërblimi i konkurruesve që fitojnë çmimet nga i pari tek i treti bëhet nga Posta Shqiptare sh.a. Masa e shpërblimit përcaktohet me vendim të Këshillit Mbikëqyrës të Posta Shqiptare sh.a, në përputhje me legjislacionin në fuqi.

KREU VIII
PROCEDURAT E PRODHIMIT TË PULLAVE POSTARE 

Neni 23

Shoqëria Posta Shqiptare sh.a., për prodhimin e të gjitha pullave postare zbaton procedurat sipas legjislacionit në fuqi.

Neni 24

Pullat postare shqiptare shtypen në ente të specializuara, të zgjedhura në mbështetje të dispozitave në fushën e prokurimeve. Në çdo rast, konkurrentët duhet të jenë të pajisur me dokumentacionin e nevojshëm për shtypjen e letrave me vlerë, certifikatë cilësie dhe sigurie të shtypit.

Neni 25

Shtypja, marrja në dorëzim, administrimi, shpërndarja dhe shitja e pullave postare shqiptare bëhen nga Posta Shqiptare sh.a., në përputhje me dispozitat ligjore në fuqi, të cilat rregullojnë shërbimet e letrave me vlerë.


KREU IX
VËNIA NË QARKULLIM E EMISIONEVE TË PULLAVE POSTARE VJETORE

Neni 26

Vënia në qarkullim e emisioneve të reja të pullës postare shqiptare miratohet nga kryetari i Komisionit Shtetëror të Pullës Postare Shqiptare, i cili në dy tabakë shënon: “Lejohet të qarkullojë” dhe poshtë vendos firmën dhe datën. Një tabak i çdo emisioni të pullave postare i miratuar sipas këtyre rregullave ruhet në Muzeun e Pullës Postare Shqiptare dhe një tabak ruhet në ministri. 

Neni 27

Kur një emision hiqet nga qarkullimi për qëllime filatelike, ai emision qëndron në qarkullim për të plotësuar nevojat e shërbimit postar deri sa vlefta e tyre u përgjigjet tarifave të shërbimit postar.

KREU X
TREGTIMI I PULLAVE POSTARE

Neni 28

Çmimi i një emisioni të pullave postare miratohet nga Posta Shqiptare sh.a., në përputhje me tarifat e shërbimit postar, si dhe me kërkesat e tregut filatelik. Përcaktimi i çmimit të shitjes në valutë për emisionet e pullave postare bëhet me vendim të shoqërisë Posta Shqiptare sh.a., në bazë të çmimeve të përcaktuara në lekë. Çmimet për emisionet e pullave publikohen në faqen zyrtare të Posta Shqiptare sh.a., si dhe në çdo zyrë postare.

Neni 29

Posta Shqiptare sh.a., organizon shitjen e pullave postare për nevoja të shërbimit në zyrat postare. Shitja e pullave postare shqiptare për qëllime filatelike brenda dhe jashtë vendit bëhet edhe me ndërmjetësinë e shoqërive e të agjencive tregtare, vendase ose të huaja.

Neni 30

1. Për shitje me sasi të mëdha të pullave për qëllime filatelike, Posta Shqiptare sh.a., mund të aplikojë zbritje kundrejt çmimit nominal, si më poshtë vijon:
a) Për seri të plota, të pavulosura, deri në masën 20%;
b) Për seri të shkurtuara, të vulosura, deri në masën 80%;
c) Për emisionet e mbetura stok, të emetuara deri në vitin 1993, vlera nominale e të cilave është shprehur në qindarka dhe lekë, deri në masën 30% kundrejt vlerës së konvertuar në dollarë amerikanë, sipas kursit të këmbimit të periudhës përkatëse të emetimit të serisë, me të cilën është përcaktuar çmimi i shitjes në dollarë amerikanë.
2. Sasitë e shitjes së pullës postare shqiptare, për të cilat aplikohet zbritje sipas pikës 1, përcaktohen me vendim të Këshillit Mbikëqyrës të shoqërisë Posta Shqiptare sh.a.

Neni 31

Të ardhurat, që sigurohen nga shitja e emisioneve të pullave të reja e të vjetra, si dhe e materialeve të tjera të lidhura me to, arkëtohen në favor të shoqërisë Posta Shqiptare sh.a.

KREU XI
RUAJTJA DHE ADMINISTRIMI I PULLAVE POSTARE SHQIPTARE

Neni 32

Ruajtja e administrimi i pullave postare dhe i materialeve të tjera filatelike të vendit bëhet sipas dispozitave ligjore në fuqi për ruajtjen dhe administrimin e letrave me vlerë.

Neni 33

Vendet e caktuara për ruajtjen e emisioneve të pullave postare duhet të plotësojnë kushtet e veçanta të ruajtjes së pullës postare. Ato duhet të ruhen nga lagështira e tepërt dhe temperaturat e larta, në mënyrë që pullat postare të mos dëmtohen e të mos humbasin anën artistike e fiziko-kimike të tyre.

Neni 34

Shoqëria Posta Shqiptare sh.a., merr të gjitha masat tekniko-organizative për ruajtjen dhe administrimin e pullës postare shqiptare pranë magazinës së Muzeut të Pullës Postare Shqiptare. 
Sasia e pullave postare në ruajtje përcaktohet me udhëzim të ministrit, ndërsa ato që i dërgohen Bashkimit Postar të Përbotshëm (UPU-së) përcaktohen sipas rregullave të UPU-së. 

Neni 35

Shoqëria Posta Shqiptare sh.a., për të plotësuar kërkesa dhe nevoja të tjera të saj mban një gjendje të pullave postare në magazinë, sasia e të cilës përcaktohet nga vetë ajo.

Neni 36

Për emisionet e pullave postare të mbetura stok, që kanë humbur mundësinë e përdorimit për qëllime tarifimi të shërbimit postar apo për qëllime filatelike, si dhe ato që për shkak të qëndrimit të gjatë kanë humbur parametrat cilësorë e fiziko-kimikë të tyre, shoqëria Posta Shqiptare sh.a., ka të drejtën e asgjësimit të tyre, duke zbatuar dispozitat ligjore në fuqi.

Neni 37

Me qëllim promovimin e pullës postare shqiptare, të vlerave të saj filatelike, Posta Shqiptare sh.a., bën publikimin e pullave postare shqiptare, nëpërmjet materialeve informative promovuese, simpoziumeve dhe pjesëmarrjes në ekspozita e panaire kombëtare e ndërkombëtare.

KREU XII
DISPOZITA TË FUNDIT DHE KALIMTARE

Neni 38

Të gjitha shpenzimet që bëhen për përgatitjen e tematikës vjetore, boceteve, prodhimit, publi-kimeve, organizimit të konkurseve, tenderave, pjesëmarrjes në panaire dhe ekspozita, si dhe shpenzime të tjera publiciteti përballohen nga Posta Shqiptare sh.a.

Neni 39

Vetëm për vitin e parë pas hyrjes në fuqi të këtij vendimi, prodhimi i pullës postare do të përfshijë emisionet e vitit në vijim dhe ato për vitin pasardhës. Pas vitit të parë, prodhimi i pullës postare do të bëhet çdo vit për vitin pasardhës. 






VENDIM 
Nr. 1040, datë 16.12.2015

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA RIKONSTRUKSIONI I RRUGËVE TË BLLOKUT 59 QË KUFIZOHET NGA BULEVARDI “BAJRAM CURRI”, RRUGA “ALI DEMI” DHE RRUGA E “PLANIT RREGULLUES”, NË BASHKINË E TIRANËS

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave

VENDOSI:

1. Shpronësimin për interes publik të pronarëve të pasurive të paluajtshme, pronë private, që preken nga rikonstruksioni i rrugëve të bllokut 59 që kufizohet nga bulevardi “Bajram Curri, rruga “Ali Demi” dhe rruga e “Planit rregullues”, në Bashkinë e Tiranës, sipas tabelës që i bashkëlidhet këtij vendimi.
2. Shpronësimi bëhet në favor të Bashkisë së Tiranës.
3. Pronarët e pasurive të paluajtshme, që shpronësohen, të kompensohen, sipas vlerës përkatëse për sipërfaqen prej 1 080.2 (një mijë e tetëdhjetë pikë dy) m² truall, në vlerën e përgjithshme të shpronësimit 44 059 821.2 (dyzet e katër milionë e pesëdhjetë e nëntë mijë e tetëqind e njëzet e një pikë dy) lekë.
4. Vlera e përgjithshme e shpronësimit, prej 44 059 821.2 (dyzet e katër milionë e pesëdhjetë e nëntë mijë e tetëqind e njëzet e një pikë dy) lekësh, të përballohet nga të ardhurat e Bashkisë së Tiranës, planifikuar në buxhetin e saj. 
5. Vlera e shpenzimeve procedurale të përballohet nga Bashkia e Tiranës.
6. Afati i përfundimit të shpronësimit të jetë tre muaj pas datës së hyrjes në fuqi të këtij vendimi.
7. Afati i përfundimit të punimeve të objektit, në Bashkinë e Tiranës, të jetë në përputhje me afatet e parashikuara nga kjo bashki.
8. Regjistrimi i ri i pasurisë 1 080.2 (një mijë e tetëdhjetë pikë dy) m² truall, për rikonstruksionin e rrugëve të bllokut 59, që kufizohet nga bulevardi “Bajram Curri, rruga “Ali Demi” dhe rruga e “Planit rregullues”, bëhet në favor të Bashkisë së Tiranës.
9. Ngarkohen Ministria e Punëve të Brendshme, Zyra Vendore e Regjistrimit te Pasurive të Paluajtshme dhe Bashkia e Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTRI
Edi Rama

	   Fletorja Zyrtare
	   [image: Stema e Republikes e perfunduar [Converted]]   
	 Viti 2015 – Numri 224



	   Fletorja Zyrtare
	   [image: Stema e Republikes e perfunduar [Converted]]   
	 Viti 2015 – Numri 224




Faqe|1

Faqe|14636
 

LISTA EMËRORE E PRONARËVE, PASURITË E TË CILËVE DO TË SHPRONËSOHEN PËR REALIZIMIN E PROJEKTIT RIKONSTRUKSION I RRUGËVE TË BLLOKUT 59 QË KUFIZOHET NGA BULEVARDI “BAJRAM CURRI”, RRUGA “ALI DEMI” DHE RRUGA E “PLANIT RREGULLUES”, NË BASHKINË E TIRANËS”

	Nr.
	Emër, mbiemër
	 Zona kadastr.
	Nr. i pasurisë
	Sip. e përgj. e truallit në m²
	Sip. e prekur truallit në m²
	Çmimi për truallin
	Vlera e përgjith. në lekë
	Konf. ZVRPP, Tiranë

	1
	Arben Disha
	8180
	3/216
	181
	30
	30.059
	901770
	Shkr. nr. 25166/1, datë 30.4.2015

	2
	Kujtim Duçkollari
	8180
	3/205
	101
	46
	30.059
	1382714
	Shkr. nr. 25166/1, datë 30.420.15

	3
	Sokol Krasniqi
	8180
	2/131
	483
	29
	30.059
	871711
	Shkr. nr. 25166/1, datë 30.4.2015

	4
	Shpëtim Ibro
	8180
	3/261
	210
	99
	30.059
	2975841
	Shkr. nr. 25166/1, datë 30.4.2015

	5
	Rezart Stefa
	8180
	3/217
	168
	90
	30.059
	2705310
	Shkr. nr. 25166/1, datë 30.4.2015

	6
	Durim Zeqiri
	8180
	2/128
	112
	112
	30.059
	3366608
	Shkr. nr. 25166/1, datë 30.4.2015

	7
	Ylvi Kazazi
	8150
	8/502
	188
	188
	57.126
	10739688
	Shkr. nr. 17716/2, datë 20.7.2015

	8
	Bashkpr. Çeliku
	8150
	8/793
	144
	144
	57.126
	8226144
	Shkr. nr. 17716/3, datë 20.7.2015

	9
	Bashkpr. Tetova
	8180
	2/116
	246
	246
	30.059
	7394514
	Shkr. nr. 25166/1, datë 30.4.2015

	10
	Bashkpr.Leskaj,Papa
	8150
	8/724
	72.5
	72.5
	57.126
	4141635
	Shkr. nr. 17716/2, datë 20.7.2015

	11
	Bashkpr. Qoqja, 
	8150
	8/544
	23.7
	23.7
	57.126
	1353886
	Shkr. nr. 17716/2, datë 20.7.2015

	 
	TOTALI
	 
	 
	 
	1 080.2
	SHUMA
	44 059 821.2
	 




VENDIM 
Nr. 1041, datë 16.12.2015

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I INFRASTRUKTURËS SË BLLOKUT 61, QË KUFIZOHET NGA RRUGA “QEMAL STAFA” DHE RRUGA E “PLANIT RREGULLUES”, SI DHE “NDËRTIMI DHE MOBILIMI URBAN I SIPËRFAQEVE TË ZONËS 61/1”,    
NË BASHKINË E TIRANËS

Në mbështetje të nenit 100 të Kushtetutës dhe të neneve 5, pika 1, 20 e 21 të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Punëve të Brendshme, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i infrastrukturës së bllokut 61, që kufizohet nga rruga “Qemal Stafa” dhe rruga e “Planit rregullues”, si dhe “Ndërtimi dhe mobilimi urban i sipërfaqeve të zonës 61/1”, në Bashkinë e Tiranës, sipas listës që i bashkëlidhet këtij vendimi.
2. Shpronësimi të bëhet në favor të Bashkisë së Tiranës.
3. Pronarët e pasurive të paluajtshme, që shpronësohen, të kompensohen sipas vlerave përkatëse të listës bashkëlidhur këtij vendimi, për sipërfaqen “truall”, prej 10 447.46 (dhjetë mijë e katërqind e dyzet e shtatë pikë dyzet e gjashtë) m², në vlerën 222 520 451 (dyqind e njëzet e dy milionë e pesëqind e njëzet mijë e katërqind e pesëdhjetë e një) lekë.
4. Vlera e përgjithshme e shpronësimit, prej 222 520 451 (dyqind e njëzet e dy milionë e pesëqind e njëzet mijë e katërqind e pesëdhjetë e një) lekësh, të përballohet nga të ardhurat e Bashkisë së Tiranës, planifikuar në buxhetin e saj. 
5. Vlera e shpenzimeve procedurale të përballohet nga Bashkia e Tiranës.
6. Afati i përfundimit të shpronësimit të jetë 3 (tre) muaj pas datës së hyrjes në fuqi të këtij vendimi.
7. Afati i përfundimit të punimeve të objektit, në Bashkinë e Tiranës, të jetë në përputhje me afatet e parashikuara nga kjo bashki.
8. Regjistrimi i ri i pasurisë truall, prej 10 447.46 (dhjetë mijë e katërqind e dyzet e shtatë pikë dyzet e gjashtë) m², për projektin “Leje ndërtimi për infrastrukturën e bllokut 61, që kufizohen nga rruga “Qemal Stafa” dhe rruga e “Planit rregullues”, si dhe “Ndërtimi dhe mobilimi urban i sipërfaqeve të zonës 61/1”, në Bashkinë e Tiranës, të bëhet në favor të Bashkisë së Tiranës. 
9. Ngarkohen Ministria e Punëve të Brendshme, Zyra Vendore e Regjistrimit të Pasurive të Paluajtshme dhe Bashkia e Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama


LISTA EMËRORE E PRONARËVE, PASURITË E TË CILËVE DO TË SHPRONËSOHEN PËR REALIZIMIN E PROJEKTIT PËR “LEJE NDËRTIMI PËR INFRASTRUKTURËN E BLLOKUT 61 QË KUFIZOHET NGA RRUGA “QEMAL STAFA” DHE RRUGA E “PLANIT RREGULLUES”, SI DHE “NDËRTIMI DHE MOBILIMI URBAN I SIPËRFAQEVE TË ZONËS 61/1”, NË BASHKINË E TIRANËS 
 
	Nr.
	Emër, mbiemër
	 Z. kad.
	Nr. i pas.
	Sip. e përgj.
	Sip. e prekur 
	Çmimi Tr.
	Vlera në lekë
	Konfirmim nga  ZVRPP-ja, Tiranë

	1
	Armir Arif Boja, Lulzim Arif Boja
	8130
	3/162
	250
	250
	21,299
	5,324,750
	Konfirm. shkr. nr. 18272/1 prot., datë 27.3.2015

	2
	Syrja Muhamet Shenaj
	8130
	3/265
	150
	150
	21,299
	3,194,850
	Konfirm. shkr. nr. 18272/1, prot.datë27.03.2015

	3
	Bashkpr. Kullakshi, Shima, Boriçi
	8130
	3/259
	271
	271
	21,299
	5,772,029
	Konfirm.shkr.nr. 18272/1 prot. datë 27.3.2015

	4
	Xane Halit Kaçi
	8130
	5/219
	108
	10
	21,299
	212,990
	Konfirm. shkr. nr. 18272/1 prot., datë 27.3.2015

	5
	Bashk.Turku, Derhemi, Agalliu
	8130
	3/666
	2913
	2913
	21,299
	62,043,987
	Konfirm. shkr. nr. 18272/1 prot., datë 27.3.2015

	6
	Bashkpr. Frasholli
	8130
	5/215
	300
	300
	21,299
	6,389,700
	Konfirm. shkr. nr. 18272/1 prot., datë 27.3.2015

	7
	Bashkpr. Frasholli
	8130
	5/216
	250
	250
	21,299
	5,324,750
	Konfirm. shkr. nr. 18272/1 prot., datë 27.3.2015

	8
	Haxhi Hidri
	8130
	3/362
	47.2
	47.2
	21,299
	1,005,313
	Konfirm. shkr. nr. 18272/1 prot., datë 27.3.2015

	9
	Haxhi Hidri
	8130
	3/247
	112
	112
	21,299
	2,385,488
	Konfirm. shkr. nr. 18272/1 prot., datë 27.3.2015

	10
	Mentor Gani Hysa
	8130
	4/127
	570
	80
	21,299
	1,703,920
	Konfirm. shkr. nr. 18272/1 prot., datë 27.3.2015

	11
	Petrit Adem Hysa 
	8130
	4/61
	670
	161
	21,299
	3,429,139
	Konfirm. shkr. nr. 18272/1 prot., datë 27.3.2015

	12
	Bektash Xhemal Prapa, Fatbardha Rakip Prapa
	8130
	3/310
	110
	110
	21,299
	2,342,890
	Konfirm. shkr. nr. 18272/1 prot., datë 27.3.2015

	13
	Bektash Xhemal Prapa, Fatbardha Rakip Prapa
	8130
	3/309
	265
	265
	21,299
	5,644,235
	Konfirm. shkr. nr. 18272/1 prot., datë 27.3.2015

	14
	Sokol Faslli Bastri
	8130
	5/234
	300
	145
	21,299
	3,088,355
	Konfirm. shkr. nr. 18272/1 prot., datë 27.3.2015

	15
	Vjollca Muharrem Bundo
	8130
	5/212
	110
	110
	21,299
	2,342,890
	Konfirm. shkr. nr. 18272/1 prot., datë 27.3.2015

	16
	Ahmet Rexhep Prushi
	8130
	5/211
	970
	970
	21,299
	20,660,030
	Konfirm. shkr. nr. 18272/1 prot., datë 27.3.2015

	17
	Eduard, Eqerem, Dritan Qazimi
	8130
	3/261
	516
	516
	21,299
	10,990,284
	Konfirm. shkr. nr. 18272/1 prot., datë 27.3.2015

	18
	Dritan Xheladin Qazimi
	8130
	3/353
	270
	23
	21,299
	489,877
	Konfirm. shkr. nr. 18272/1 prot., datë 27.3.2015

	19
	Lutfie Dervishi
	8130
	3/268
	78
	78
	21,299
	1,661,322
	Konfirm. shkr. nr. 123/1 prot., datë 17.1.2013

	20
	Bute Rexhep Demiraj
	8130
	5/711
	112.91
	21
	21,299
	447,279
	Konfirm. shkr. nr. 18272/1 prot., datë 27.3.2015

	1
	Ismail Hysen Xhurra
	8130
	5/260
	1655
	444
	21,299
	9,456,756
	Konfirm. shkr. nr. 18272/1 prot., datë 27.3.2015

	2
	Ismail Hysen Xhurra
	8130
	3/393
	60
	60
	21,299
	1,277,940
	Konfirm. shkr. nr. 18272/1 prot., datë 27.3.2015

	3
	Ismail Hysen Xhurra
	8130
	5/724
	184
	134
	21,299
	2,854,066
	Konfirm. shkr. nr. 18272/1 prot., datë 27.3.2015

	4
	Ismail Hysen Xhurra
	8130
	5/251
	1254
	280
	21,299
	5,963,720
	Konfirm. shkr. nr. 18272/1 prot., datë 27.3.2015

	5
	Ismail Hysen Xhurra
	8130
	3/377
	2041
	1,260
	21,299
	26,836,740
	Konfirm. shkr. nr. 18272/1 prot., datë 27.3.2015

	6
	Ismail Hysen Xhurra
	8130
	5/250
	281
	88
	21,299
	1,874,312
	Konfirm. shkr. nr. 18272/1 prot., datë 27.3.2015

	7
	Ismail Hysen Xhurra
	8130
	5/226
	580
	580
	21,299
	12,353,420
	Konfirm. shkr. nr. 18272/1 prot., datë 27.3.2015

	8
	Ismail Hysen Xhurra
	8130
	3/379
	113
	24
	21,299
	511,176
	Konfirm. shkr. nr. 18272/1 prot., datë 27.3.2015

	9
	Ismail Hysen Xhurra
	8130
	3/392
	190
	190
	21,299
	4,046,810
	Konfirm. shkr. nr. 18272/1 prot., datë 27.3.2015

	10
	Ismail Hysen Xhurra
	8130
	3/345 
	1753
	332
	21,299
	7,071,268
	 

	11
	Ismail Hysen Xhurra
	8130
	5/712
	21,26
	21,26
	21,299
	452,817
	Konfirm. shkr. nr. 18272/1 prot., datë 27.3.2015

	12
	Ismail Hysen Xhurra
	8130
	5/271
	126
	126
	21,299
	2,683,674
	Konfirm. shkr. nr. 18272/1 prot., datë 27.3.2015

	13
	Ismail Hysen Xhurra
	8130
	5/47
	252
	23
	21,299
	489,877
	Konfirm. shkr. nr. 18272/1 prot., datë 27.3.2015

	14
	Ismail Hysen Xhurra
	8130
	3/323
	240
	19
	21,299
	404,681
	Konfirm. shkr. nr. 18272/1 prot., datë 27.3.2015

	15
	Ismail Hysen Xhurra
	8130
	3/324
	240
	18
	21,299
	383,382
	Konfirm. shkr. nr. 18272/1 prot., datë 27.3.2015

	16
	Ismail Hysen Xhurra
	8130
	3/325
	240
	66
	21,299
	1,405,734
	Konfirm. shkr. nr. 18272/1 prot., datë 27.3.2015

	 
	Totali
	 
	 
	 
	10 447.46 m²
	 
	222 520 451
	 




VENDIM
Nr. 1042, datë 16.12.2015

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA ZBATIMI I PROJEKTIT “NDËRTIMI I LINJËS SË RE TË UJËSJELLËSIT TË DURRËSIT”

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga zbatimi i projektit “Ndërtimi i linjës së re të ujësjellësit të Durrësit”.
2. Shpronësimi bëhet në favor të Ujësjellës-Kanalizimeve, Durrës sh.a.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë “arë”, “kultura bujqësore” dhe “drurë frutorë”, në vlerën e përgjithshme të shpronësimit prej 4 405 228 (katër milionë e katërqind e pesë mijë e dyqind e njëzet e tetë) lekësh, nga të cilat:
a) tokë “arë”, me vlerë 3 123 000 (tre milionë e njëqind e njëzet e tre mijë) lekë;
b) “kultura bujqësore”, me vlerë 44 879 (dyzet e katër mijë e tetëqind e shtatëdhjetë e nëntë) lekë;
c) “drurë frutorë”, me vlerë 1 237 349 (një milion e dyqind e tridhjetë e shtatë mijë e treqind e dyzet e nëntë) lekë. 
4. Vlera e përgjithshme e shpronësimit, prej 4 405 228 (katër milionë e katërqind e pesë mijë e dyqind e njëzet e tetë) lekësh, përballohet nga zëri “Kosto lokale”, me kod “M063149”, parashikuar në buxhetin e vitit 2015 për Drejtorinë e Përgjithshme të Ujësjellës-Kanalizimeve.
5. Shpenzimet procedurale, në vlerën 50 000 (pesëdhjetë mijë) lekë, përballohen nga njësia e zbatimit të projektit të Bankës Botërore, pranë Drejtorisë së Përgjithshme të Ujësjellës-Kanalizimeve. 
6. Likuidimi i pronarëve të fillojë pas çeljes së fondit të përcaktuar në pikën 4, të këtij vendimi.
7. Pronarët e pasurive, për të cilat është bërë shënimi “Konfirmuar nga ZVRPP-ja”, të likuidohen, për efekt shpronësimi, në bazë të dokumentacionit të plotë të pronësisë që do të dorëzojnë pranë Drejtorisë së Përgjithshme të Ujësjellës-Kanalizimeve.
8. Drejtoria e Përgjithshme e Ujësjellës-Kanalizimeve kryen likuidimet, për efekt shpronë-simi, në bazë të pikave 4, 5, 6 dhe 7, të këtij vendimi.
9. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Kurbin, brenda 30 (tridhjetë) ditëve nga data e miratimit të këtij vendimi, në bashkëpunim me Drejtorinë e Përgjithshme të Ujësjellës-Kanalizimeve dhe Ujësjellës-Kanalizime, Durrës sh.a., të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit, që do t’u vihet në dispozicion nga Drejtoria e Përgjithshme e Ujësjellës- Kanalizimeve, dhe me fillimin e procesit të likuidimit të fillojë dhe procesi i kalimit të pronësisë për pasuritë e shpronësuara në favor të shtetit.
10. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Kurbin të pezullojnë të gjitha transaksionet me pasuritë e shpronësuara deri në momentin kur do të realizohen procesi i hedhjes së trupit të rrugës në hartat kadastrale dhe kalimi i pronësisë për pasuritë e shpronësuara.
11. Ngarkohen Ministria e Transportit dhe Infrastrukturës, Ministria e Financave, Drejtoria e Përgjithshme e Ujësjellës-Kanalizimeve, Ujësjellës-Kanalizime, Durrës sh.a., Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Kurbin për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

KRYEMINISTRI
Edi Rama




TABELË 
LISTA E PRONARËVE QË DO TË SHPRONËSOHEN NGA NDËRTIMI I UJËSJELLËSIT TË RI TË DURRËSIT 
(ARË + KULTURA BUJQËSORE + DRUFRUTORE)
	Nr.
	Komuna/Fshati
	Emërtimi i pusit
	Emër, mbiemër i pronarit
	Nr. i parcelës
	Nr. i kadastrës
	Nr. i pronarëve
	Statusi ligjor i pronësisë
	Tipi i tokës
	Sipërfaqe totale (m2)
	Vlerësimi i Sipërfaqes për Shpronësim (m2)
	Vlerësimi i Bimësisë për Kompensim (ALL)
	Shuma totale e kompensimit

	
	
	
	
	
	
	
	
	
	
	Sipërfaqe që shpronësohet (m2)
	Çmimi (ALL/ m2)
	Vlera e shpronësimit (ALL)
	Statusi ligjor në ZVRPP
	Bimë të arave (ALL)
	Drufrutorë (ALL)
	Vlera e kompensimit (ALL)
	

	1
	Komuna Milot/fshati Fushe Milot
	FM A
	Ndue Lazer Mehilli
	40/14
	2580
	1
	regjistruar
	tokë bujqësore
	 6,700 
	625
	 1,000 
	 625,000 
	Konfirmuar nga ZVRPP-ja
	-
	-
	-
	625,000

	2
	Komuna Milot/fshati Fushë-Milot
	FM 1
	Loro Gjon Kolaj
	38/17
	1677
	1
	regjistruar
	tokë bujqësore
	 4,000 
	493
	 1,000 
	 493,000 
	Konfirmuar nga ZVRPP-ja
	-
	610,397
	610,397
	1,103,397

	3
	Komuna Milot/fshati Fushë-Milot
	FM B
	 Ismet Taf Veseli 
	43/2
	1677
	1
	regjistruar
	tokë bujqësore
	 18,000 
	465
	 1,000 
	 465,000 
	Konfirmuar nga ZVRPP-ja
	-
	7,212
	7,212
	472,212

	4
	Komuna Milot/fshati Fushë-Milot
	FM B
	Xhumaile Adbulla Veseli 
	43/44
	1677
	1
	regjistruar
	tokë bujqësore
	 2,016 
	435
	 1,000 
	 435,000 
	Konfirmuar nga ZVRPP-ja
	44,879
	-
	44,879
	479,879

	5
	Komuna Milot/fshati Fushë-Milot
	FM D
	Murat Hasan Veseli 
	42/26
	1677
	1
	regjistruar
	tokë bujqësore
	 1,850 
	480
	 1,000 
	 480,000 
	Konfirmuar nga ZVRPP-ja
	-
	619,740
	619,740
	1,099,740

	6
	Komuna Milot/fshati Fushë-Milot
	FM E
	Alush Haxhiu
	70/43
	2580
	1
	regjistruar
	tokë bujqësore
	 4752 
	625
	 1,000 
	 625,000 
	Konfirmuar nga ZVRPP-ja
	-
	-
	-
	625,000

	 
	TOTALI
	
	3 123 000
	
	44,879
	1 237 349
	1 282 228
	4405228

VENDIM
Nr. 1043, datë 16.12.2015

PËR DISA SHTESA DHE NDRYSHIME NË VENDIMIN NR. 408, DATË 13.5.2015, TË KËSHILLIT TË MINISTRAVE, “PËR MIRATIMIN E RREGULLORES SË ZHVILLIMIT TË TERRITORIT”, TË NDRYSHUAR

Në mbështetje të nenit 100 të Kushtetutës dhe të shkronjës “b”, të pikës 2, të nenit 6, të ligjit nr. 107/2014, datë 31.7.2014, “Për planifikimin dhe zhvillimin e territorit”, me propozimin e ministrit të Zhvillimit Urban, Këshilli i Ministrave
 
VENDOSI:

Në tekstin e rregullores së zhvillimit të territorit, miratuar me vendimin nr. 408, datë 13.5.2015, të Këshillit të Ministrave, të ndryshuar, bëhen këto shtesa dhe ndryshime:
1. Në pikën 9, të nenit 25, pas fjalëve “... dokumenti i lejes ...” shtohen “... sipas shtojcës C të këtij vendimi ...”.
2. Në tekstin e shtojcës C të rregullores, fjalët “Kryetari i bashkisë/KKT” zëvendësohen me “Kryetari i bashkisë/Sekretari i KKT-së”.
3. Në nenin 45, shkronja “c” zëvendësohet me fjalitë, si më poshtë vijon: 
“Për objektet mbi 6 kate, sipas shkronjave “a” dhe “b”, të këtij neni, leja e ndërtimit jepet nga autoriteti vendor përgjegjës pas kontrollit paraprak pa vërejtje të Këshillit Kombëtar të Territorit, brenda 10 (dhjetë) ditëve, lidhur me përputhshmërinë me instrumentet kombëtare dhe/ose vendore të planifikimit në proces. Me kalimin e afatit 10-ditor, pa vërejtje nga Këshilli Kombëtar i Territorit, kontrolli i përputh-shmërisë konsiderohet i përfunduar pozitivisht dhe kërkesa për leje shqyrtohet nga autoriteti vendor përgjegjës. 
Ngarkohen ZVRPP-të përkatëse për të pasqyruar/regjistruar në regjistrin publik të pasurive të paluajtshme ndryshimet e ndodhura në kategoritë e resurseve, që vijnë si pasojë e miratimit të dokumenteve të planifikimit të territorit sipas këtij neni dhe vendimit nr. 5, datë 29.12.2014, të Këshillit Kombëtar të Territorit për miratimin e zonave të urbanizuara të territorit. Certifikata e pronësisë e përditësuar si më sipër i lëshohet pronarit të pasurisë së paluajtshme, me kërkesë të këtij të fundit”.” 
Ky vendim hyn në fuqi pas botimit në Fletoren Zyrtare.
KRYEMINISTRI
Edi Rama

VENDIM
Nr. 1044, datë 16.12.2015 

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA ZBATIMI I MARRËVESHJES ME SHKËMBIM NOTASH, NDËRMJET REPUBLIKËS SË SHQIPËRISË DHE REPUBLIKËS POPULLORE TË KINËS, “MBI RECIPROCITETIN E GODINAVE KU AKOMODOHEN PËRFAQËSIA DIPLOMATIKE E REPUBLIKËS SË SHQIPËRISË, NË PEKIN, DHE PËRFAQËSIA DIPLOMATIKE E REPUBLIKËS POPULLORE TË KINËS, NË TIRANË”, NËNSHKRUAR MË 10.4.1960

Në mbështetje të nenit 100 të Kushtetutës, të neneve 5, pika 1, 8, shkronja “a”, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të ligjin nr. 160/2014, “Për buxhetin e vitit 2015”, të ndryshuar, me propozimin e ministrit të Punëve të Jashtme, Këshilli i Ministrave 

VENDOSI:

1. Shpronësimin, për interes publik, të pronarëve të pasurisë së paluajtshme, pronë private, që preken nga zbatimi i marrëveshjes me shkëmbim notash, ndërmjet Republikës së Shqipërisë dhe Republikës Popullore të Kinës, “Mbi reciprocitetin e godinave ku akomodohen përfaqësia diplomatike e Republikës së Shqipërisë, në Pekin, dhe përfaqësia diplomatike e Republikës Popullore të Kinës, në Tiranë”, nënshkruar më 10.4.1960.
2. Shpronësimi të bëhet në favor të Ministrisë së Punëve të Jashtme.

[bookmark: _GoBack]3. Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur  këtij vendimi, për pasurinë tokë “truall”, me sipërfaqe 8 223.8 (tetë mijë e dyqind e njëzet e tre pikë tetë) m2, dhe vlerë 197 001 129.5  (njëqind e nëntëdhjetë e shtatë milionë e një mijë e njëqind e njëzet e nëntë pikë pesë) lekë.
4. Vlera e shpronësimit, prej 197 001 129.5  (njëqind e nëntëdhjetë e shtatë milionë e një mijë e njëqind e njëzet e nëntë pikë pesë) lekësh, të përballohet nga llogaria e Ministrisë së Financave, në Bankën e Shqipërisë, zëri “Fondi i shpronësimeve”, për vitin 2016.
5. Shpenzimet procedurale, në vlerën 800 000 (tetëqind mijë) lekë, të përballohen nga Ministria e Punëve të Jashtme.
6. Likuidimi i pronarëve të fillojë pas çeljes së fondit të përcaktuar në pikën 4, të këtij vendimi.

7. Brenda 30 (tridhjetë) ditëve, nga data e miratimit të këtij vendimi, Ministria e Punëve të Jashtme, në bashkëpunim me Zyrën Vendore të Regjistrimit të Pasurive të Paluajtshme Tiranë, të kryejnë regjistrimin e pasurisë së cituar në pikën 1, në favor të Ministrisë së Punëve të Jashtme.  
8. Pronarët e pasurive, për të cilat është bërë shënimi “Konfirmuar nga ZVRPP-ja”, të likuidohen, për efekt shpronësimi, në bazë të dokumentacionit të plotë të pronësisë që do të dorëzojnë pranë Ministrisë së Punëve të Jashtme.
9. Ngarkohen Ministria e Punëve të Jashtme, Ministria e Financave, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Tiranë për zbatimin e këtij  vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI

